

AJÁNLATTÉTELI FELHÍVÁS
a Versenyképes Járások Program 1-2. ütemében projektmenedzsmenti feladatok ellátására
1. Az ajánlattételi felhívás tárgya:
A Versenyképes Járások Program 1-2. ütemében projektmenedzsmenti feladatok ellátása.
2. Ajánlatkérő adatai:
Nagyrécse Község Önkormányzata
Székhely: 8756 Nagyrécse, Kossuth utca 48.
Adószám: 15432625-1-20
Pénzforgalmi számlaszám: 10700275-67043659-51100005
Képviseli: Várfalvi Tibor polgármester
E-mail: nagyrecse@t-online.hu 
Kapcsolattartó neve: dr. Faragó-Szabó Melitta jegyző
Kapcsolattartó elérhetősége: +36 30 67 57 154
E-mail: jegyzo@nagyrecse.hu 
3. A Versenyeztetési eljárás tárgya:
Nagyrécse Község Önkormányzata (a továbbiakban: Ajánlatkérő) aktív szerepet vállalt a Versenyképes Járások Program I. és a II. ütemének koordinálásában.
A Versenyképes Járások I. ütemében a települést érintően az alábbi támogatói okiratok kerültek kiadásra:
· A "Közbiztonság fejlesztése kamerarendszer segítségével": 32 tagönkormányzat 32 db projektje szerepel. Támogatási összeg összesen: 129 145 695 Ft.
· A "Közbiztonság fokozása közvilágítás fejlesztésével": 25 tagönkormányzat 25 db projektje szerepel. Támogatási összeg összesen: 43 420 600 Ft.
· A "Településüzemeltetés feltételeinek javítása utcabútorokkal": 30 tagönkormányzat 30 db projektje szerepel. Támogatási összeg: 54 199 770 Ft.

A Versenyképes Járások II. ütemében:
· "Térségi települések közszolgáltatási célú épületeinek felújítása": 8 önkormányzati projekt került támogatásra. Támogatási összeg összesen: 66 999 998 Ft.
· "Társadalmi kohézió erősítése rendezvénysátor beszerzésével": Zalaszentjakab Község Önkormányzata 1 db projektje szerepel. Támogatási összeg: 7 000 000 Ft.

4. Ajánlattevő feladatai:
· A Támogatói okiratokban meghatározott projektek koordinálása.
· A Versenyképes Járások Program II. keretében a "Térségi települések közszolgáltatási célú épületeinek felújítása" tárgyú beszerzési eljárások lebonyolítása a belső szabályzatoknak és a jogszabályi előírásoknak megfelelően.
· A nyilvánosság biztosításával kapcsolatos tevékenységek ellenőrzése, támogatása.
· Szükség szerint a Támogatói okirat módosításához és/vagy a változásbejelentéshez szükséges dokumentáció összeállítása.
· A fentiek teljes körű hiánypótlása.
· A változások kezelése az elektronikus felületen (EPTK / kifizetési felületek).
· Egyéb, a Támogatói Okirat megvalósításához szükséges szakmai tevékenység ellátása (pl. külső vállalkozóval történő egyeztetés a projekt szakmai tartalmáról).
· Helyszíni ellenőrzéseken való részvétel.
· Havi szintű jelentések küldése mind a 96 projekt előrehaladásáról és ütemtervéről, projektenként külön-külön.
· A közreműködő szervezet számára benyújtandó időszakos beszámolók és a záró szakmai beszámoló elkészítése.
· Szakmai útmutató kiadása az önkormányzatoknak az elszámolás támogatása érdekében.
· A pályázati elszámoláshoz a partnerek által beküldött anyagok mind a 96 projekt esetében történő, külön-külön, tételes ellenőrzése, a szükséges javítások kezdeményezése.
· A Versenyképes Járások Program elszámolási felületén minden keletkezett bizonylat rögzítése mind a 96 projekt esetében, külön-külön, projektenként.
· A szükségessé váló hiánypótlások kezelése, egyeztetése a projektben részt vevő partnerekkel.
· Folyamatos kapcsolattartás az Ajánlatkérő képviselőjével és a Közreműködő szervezettel a feladatok pontos végrehajtása érdekében.

5. A szerződés típusa, időtartama:
Megbízási szerződés határozott időtartamra.
6. A teljesítés helye:
Ajánlatkérő székhelye (8756 Nagyrécse, Kossuth utca 48.), valamint a projektekben érintett települések helyszínei szükség szerint, az esetleges ellenőrzések során. A tevékenység jellegéből adódóan a tevekénység távmunkában is végezhető.
7. A szerződés teljesítésének határideje:
A projektek záró elszámolásának Támogató általi elfogadása.
8. Fizetési feltételek:
A Megbízott a teljesítés során negyedévente jogosult részszámlát kiállítani. A felek a tevékenység ütemezését figyelembe véve a negyedéves díjak összegében a megkötendő szerződésben állapodnak meg. Az első részszámlázás napja a megbízási szerződés aláírását követő naptári negyedév utolsó napja, ezt követően pedig minden naptári negyedév utolsó napja. A végszámla kiállítására a záró elszámolási dokumentáció Közreműködő Szervezet részére történő hiánytalan benyújtását követően jogosult a Megbízott. Amennyiben a záró beszámoló benyújtásra kerül a fennmaradó díj teljes számlázása megtörténhet. A számlák kiállításának feltétele a Megbízó által kiadott teljesítésigazolás. A Megbízó a megbízási díjat a szabályszerűen kiállított számla kézhezvételétől számított 15 napon belül, átutalással egyenlíti ki. A felek közös akarattal dönthetnek a vállalkozói, megbízási szerződés helyett személyi juttatásként történő kifizetésre való átállásról, a tevékenységek megosztása miatt, de csak úgy, hogy a Megbízó költségei ez által nem növekedhetnek. Ebben az esetben a szerződött személyek között az ajánlat szerinti vezető projektmenedzsernek szerepelnie kell.
9. Ajánlat benyújtásának módja, szabályai:
Az ajánlatokat aláírva, szkennelve, elektronikus úton a megadott határidőig e-mailben (jegyzo@nagyrecse.hu  e-mail címre), vagy az Ajánlatkérő címén személyesen átadva, vagy postai úton megküldve kell benyújtani. Az ajánlathoz kötelezően csatolandó a kitöltött 1., 2., 3. és 4. melléklet (természetes személy Ajánlattevő esetén a 4. mellékletet nem kell kitölteni!), az Ajánlattevő által kijelölt szakértő/ Ajánlattevő szakmai önéletrajza, valamint a felsőfokú végzettségét igazoló okirat (diploma) másolata.
Ajánlatkérő a benyújtott ajánlatokat tárgyalás nélkül bírálja el, de jogosult az ajánlatokkal kapcsolatban tisztázó kérdést feltenni.
10.  Hiánypótlás:
Az Ajánlatkérő hiánypótlási lehetőséget egy alkalommal biztosít. Az érvényes ajánlat feltétele az esetleges hiánypótlási felhívásban foglaltak határidőben történő teljesítése.

11. Ajánlattételi határidő:
2026. július 21. (kedd) 8 óra 00 perc
12. Beérkezett ajánlatok bontásának helye, ideje:
Nagyrécse Község Önkormányzata (8756 Nagyrécse, Kossuth u. 48.), 2026. július 21. (kedd) 8 óra 30 perc
13. Az ajánlatok értékelésének módja és szempontjai:
Ajánlatkérő a legjobb ár-érték arány alapján választja ki a nyertes ajánlattevőt. A projekt komplexitása miatt a döntés során a szakmai tapasztalat és a módszertani felkészültség élvez elsőbbséget, az ár másodlagos szempontként jelenik meg.
Az ajánlatok értékelése egy 100 pontos rendszerben történik, az alábbi súlyozás és módszertan szerint:

• Szakmai szempontok (Összesen: 70 pont)
o Referenciák (maximum 40 pont): Hasonló méretű és összetettségű – különösen hazai és/vagy európai uniós forrásból finanszírozott – projektek menedzselésében szerzett, igazolt tapasztalat.

* Minimális követelmény (Érvényességi küszöb): Referenciaként kizárólag olyan korábbi projekt fogadható el, amelynek nettó költségvetése (vagy a menedzselt rész értéke) elérte a nettó 20 000 000 Ft-ot. Az ennél kisebb értékű referenciák az értékelés során nem vehetők figyelembe.
* 1–3 darab igazolt megfelelő referencia: 15 pont
* 4–5 darab igazolt megfelelő referencia: 30 pont
* 6 vagy annál több igazolt megfelelő referencia: 40 pont

o Szakértői kompetencia (maximum 30 pont): A feladatra kijelölt projektmenedzser szakmai önéletrajza és végzettsége alapján az alábbiak szerint:
* Minimális követelmény (Érvényességi küszöb): 
Az Ajánlattevőnek/Ajánlatevő által a feladatra kijelölt vezető projektmenedzsernek felsőfokú (egyetemi vagy főiskolai) végzettséggel és legalább 5 év igazolt szakmai tapasztalattal kell rendelkeznie, az ennél kevesebb tapasztalattal vagy alacsonyabb végzettséggel rendelkező szakértőt bemutató ajánlat érvénytelen. 
(Amennyiben az Ajánlattevő több projektmenedzsert jelöl meg, a pontozás az Ajánlattevő által kijelölt vezető projektmenedzser adatai alapján történik).

a) Szakmai tapasztalat időtartama (maximum 20 pont):
* 5–10 év közötti szakmai tapasztalat: 10 pont
* 10 év feletti szakmai tapasztalat: 20 pont
b) Előnyt jelentő szakirányú végzettség (maximum 10 pont):
* Az Ajánlattevő/az Ajánlatevő által a feladatra kijelölt szakértő közigazgatási, jogi, gazdasági, projektmenedzsment vagy műszaki szakirányú felsőfokú végzettséggel (alapdiplomával, mesterdiplomával VAGY szakirányú továbbképzési oklevéllel) rendelkezik: 10 pont
* Az Ajánlattevő/az Ajánlatevő által a feladatra kijelölt szakértő egyéb, a fentiektől eltérő szakirányú felsőfokú végzettséggel rendelkezik: 0 pont
· Pénzügyi szempont (Összesen: 30 pont)
Ajánlati ár (30 pont): A projekt megvalósításának nettó összértéke. A legkedvezőbb (legkisebb) árat tartalmazó ajánlat kapja a maximális 30 pontot. A többi ajánlat pontszáma a következő képlet alapján kerül kiszámításra (fordított arányosítás):
P = (P_legolcsóbb / P_vizsgált) × 30
(Ahol „P_legolcsóbb” a legkisebb megajánlott ár, „P_vizsgált” az éppen értékelt ajánlat ára).

[bookmark: _Hlk233599241]14. Az ajánlatok elbírálása:
Az ajánlatok elbírálásának tervezett időpontja: legkésőbb 2026. július 31.
Az Ajánlatkérő tájékoztatja az Ajánlattevőket arról, hogy az ajánlatok elbírálásáról a döntéstől számított 5 munkanapon belül írásban (elektronikus úton) értesíti őket.
A szerződéskötés tervezett időpontja: az ajánlatok elbírálásától számított legkésőbb 15 napon belül.
15. Az ajánlattal kapcsolatban érdeklődni lehet: 
dr. Faragó-Szabó Melitta jegyző 
Telefon: +36 30 67 57 154
Email: jegyzo@nagyrecse.hu 

16. Egyéb információk:
[bookmark: _Hlk233599411][bookmark: _Hlk233599330]Az ajánlatkérő felhívja az ajánlattevők figyelmét arra:
- az ajánlatkérő fenntartja magának a jogot, hogy a jelen ajánlattételi felhívással kiírt eljárást eredménytelennek minősítse,
- a jelen ajánlattételi felhívás az Ajánlatkérőre nézve nem keletkeztet szerződéskötési kötelezettséget.

Melléklet: (szerkeszthető formátumban)
1. Ajánlattételi nyilatkozat 
2. Referencia nyilatkozat
3. Szakértői nyilatkozat
4. Átláthatósági Nyilatkozat
Nagyrécse, 2026. július 9. 	Várfalvi Tibor s.k.
               polgármester  




















1. melléklet
AJÁNLATTÉTELI NYILATKOZAT
a Versenyképes Járások Program 1-2. ütemében projektmenedzsmenti feladatok ellátására
I. Ajánlatkérő adatai:
· Ajánlatkérő neve: Nagyrécse Község Önkormányzata
· Székhely: 8756 Nagyrécse, Kossuth utca 48.
· Adószám: 15432625-1-20
· Pénzforgalmi számlaszám: 10700275-67043659-51100005
· Képviseli: Várfalvi Tibor polgármester
· E-mail: nagyrecse@t-online.hu

II. Az ajánlattevőre vonatkozó adatok (a megfelelő rész kitöltendő):
1. Ajánlattevő neve / Megbízott neve:..................................................................................
2. Székhelye / Lakcíme...........................................................................................................
3. Cégjegyzékszáma / Nyilvántartási száma / Születési helye és ideje: ....................................................................... ....................................................................
4. Adószáma/Adóazonosító jele: ...........................................................................................................................................
5. Anyja neve (természetes személy esetén): ............................................................................................................................................
6. Levelezési címe: ................................................................................................................
7. Telefonszáma, elektronikus címe: ..................................................................................
8. Kapcsolattartó neve, elérhetősége (ha eltér az ajánlattevőtől): .............................................................................................................................................

III. Az ajánlat tárgya:
A Versenyképes Járások Program 1-2. ütemében projektmenedzsmenti feladatok ellátása az Ajánlattételi Felhívásban rögzített feltételek szerint.
IV. Az ajánlati ár megjelölése:
(Gazdálkodó szervezet/egyéni vállalkozó esetén a nettó/ÁFA/bruttó bontás, természetes személy esetén a bruttó megbízási díj és az adólevonások utáni nettó összeg töltendő ki).
	Ajánlat tárgya
	Nettó megbízási / vállalkozói díj (Ft)
	ÁFA (Ft) / Adók és járulékok (Ft)
	Bruttó megbízási / vállalkozói díj (Ft)

	A Versenyképes Járások Program 1-2. ütemében összesen 97 db projekt teljes körű projektmenedzsmenti feladatainak ellátása
	
	
	

	ÖSSZESEN:
	…........................
	…........................
	…........................



V. Nyilatkozatok a feltételek elfogadásáról:
1. Jogviszony jellege és kötelezettségvállalás: Alulírott, mint az Ajánlattevő / saját magam képviseletére jogosult személy nyilatkozom, hogy az Ajánlattételi Felhívás feltételeit megismertem, azokat változtatás nélkül elfogadom, és a felhívásban szereplő feladatok elvégzését a fenti áron vállalom. Tudomásul veszem, hogy nyertesség esetén a jogviszony jellege gazdálkodó szervezet/egyéni vállalkozó esetén vállalkozási szerződés, természetes személy (magánszemély) esetén a Ptk. szerinti megbízási szerződés.
2. Adózási nyilatkozat (magánszemély esetén): Természetes személyként nyilatkozom, hogy a megjelölt bruttó megbízási díjból az Ajánlatkérő (mint kifizető) a mindenkori adó- és járulékjogszabályoknak megfelelően köteles a személyi jövedelemadót és a társadalombiztosítási járulékot levonni és megfizetni.
3. Ajánlati kötöttség: Kijelentem, hogy ajánlatunkat az ajánlattételi határidő lejártától számított 30 napig fenntartjuk (ajánlati kötöttség).
4. Teljesítési határidő: Tudomásul veszem és elfogadom, hogy a szerződés teljesítésének határideje a projektek záró elszámolásának a Támogató (Közreműködő Szervezet) általi hiánytalan elfogadása.

Kelt: ........................................, 202... év ......................... hó ............. nap
..................................................................
Ajánlattevő / Megbízott 
cégszerű /saját kezű aláírása
























2. melléklet

REFERENCIA-NYILATKOZAT
a Versenyképes Járások Program 1-2. ütemében projektmenedzsmenti feladatok ellátására vonatkozó eljárásban

Ajánlattevő neve:…..................................................................................................................................
Alulírott, mint az Ajánlattevő képviseletére jogosult személy nyilatkozom, hogy az Ajánlattételi Felhívásban rögzített minimális követelményeknek megfelelően rendelkezünk az alábbi igazolt, lezárt projektmenedzsment-referenciákkal:
(Megjegyzés: Csak a nettó 20 000 000 Ft projektértéket elérő referenciák vehetők figyelembe! Szükség esetén a táblázat sorai szabadon bővíthetők.)
	Sorszám
	A korábbi Megbízó (ügyfél) neve, címe és kapcsolattartója (név, telefon)
	A projekt pontos megnevezése és rövid leírása (hazai/EU forrás megjelölése)
	A projekt nettó költségvetése / menedzselt rész értéke (Ft)
	A teljesítés időszaka (kezdés – befejezés éve)

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	



Kijelentem, hogy a táblázatban szereplő adatok a valóságnak megfelelnek, a hivatkozott projektek teljesítése szerződésszerűen és sikeresen zárult le.

Kelt: …........................................, 2026. ….................... hó …..... nap

.................................................................-
Cégszerű aláírás/Megbízottsaját kezű aláírása















3. melléklet

SZAKÉRTŐI NYILATKOZAT
a Versenyképes Járások Program 1-2. ütemében projektmenedzsmenti feladatok ellátására vonatkozó eljárásban
Ajánlattevő / Megbízott neve: ............................................................................................................
Alulírott, mint az Ajánlattevő képviseletére jogosult személy / saját magam képviseletében eljáró természetes személy nyilatkozom, hogy a szerződés teljesítésébe az alábbi szakértőt vonom/vonjuk be Vezető Projektmenedzserként (magánszemély pályázó esetén a saját adatok kitöltése szükséges), aki megfelel az Ajánlattételi Felhívásban előírt minimális szakmai elvárásoknak:
· A szakértő neve: ....................................................................................................
· A szakértő felsőfokú végzettségét igazoló oklevelének (diplomájának) pontos megnevezése és szakiránya: ....................................................................................................
· Rendelkezik-e a szakértő az alábbi előnyt jelentő szakirányok (közigazgatási, jogi, gazdasági, projektmenedzsment vagy műszaki) valamelyikével?
· IGEN (az oklevél másolatát csatoltuk)
· NEM
· A projektmenedzsment területén szerzett releváns szakmai tapasztalat időtartama (év): ............ év.

Nyilatkozom, hogy a megjelölt szakértő szakmai önéletrajzát, valamint a felsőfokú végzettségét igazoló okirat(ok) másolatát jelen nyilatkozathoz csatoltuk. Tudomásul veszem, hogy a szakértői kompetenciára járó pontszám megállapítása a csatolt dokumentumok alapján történik.
Egyéb munkatársak és szakképzettségük felsorolása, akik a teljesítésben részt vesznek (nem kötelező, szükség esetén töltendő ki):
· Név, szakképzettség, projektmenedzseri tapasztalat (év): ....................................................................
· Név, szakképzettség, projektmenedzseri tapasztalat (év): ....................................................................

Kijelentem, hogy a megjelölt szakértő a szerződés megkötése esetén ténylegesen és személyesen részt vesz a feladatok ellátásában. Tudomásul veszem, hogy természetes személy pályázó (megbízott) esetén a feladatellátás a Ptk. szerinti megbízási jogviszony jellegéből adódóan személyes kötelezettséggel jár.
Kelt: ..........................................., 2026. ....................... hó ........ nap
................................................. 
Ajánlattevő / Megbízott cégszerű vagy saját kezű aláírása







4. melléklet

ÁTLÁTHATÓSÁGI NYILATKOZAT[footnoteRef:1] [1:  Természetes személyek Ajánlattevőnek nem kell kitölteni.] 

Alulírott …………………………………….., mint a ………………………………….…………….….. (szervezet) aláírásra jogosult képviselője jelen okirat aláírásával ezennel büntetőjogi felelősségem tudatában nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés b) pontja szerinti átlátható szervezetnek minősül és
a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a a), b) és c) alpont szerinti feltételek fennállnak.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az általam képviselt szervezet átláthatóságával összefüggő – adatokat Nagyrécse Község Önkormányzata kezelje.

Vállalom, hogy ha a nyilatkozatban foglaltakban változás következne be, erről Nagyrécse Község Önkormányzatát haladéktalanul tájékoztatom. 

Tudomásul veszem, hogy a valótlan tartalmú nyilatkozat alapján kötött szerződést a Nagyrécse Község Önkormányzata jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

Jelen nyilatkozatot a „Versenyképes Járások Program 1-2. ütemében projektmenedzsmenti feladatok ellátása” tárgyú beszerzési eljárással összefüggésben tettem.

Kelt:………………………………, 2026. …………………

										cégszerű aláírás
 


